Ĉu esperantista Papo? Ne, malgraŭ Wikipedia
#000002
En la lasta konklavo, kreiĝis esperoj ke eble esperantista kardinalo povus fariĝi Papo. Eĉ du aperis en iuj prognozoj: Miloslav Vlk, ĉefepiskopo de Prago, kaj Dionigi Tettamanzi, ĉefepiskopo de Milano. Nun la unua estas jam pli ol 80-jara, kaj do perdis ĉiujn eblecojn eĉ voĉdoni, dum la dua ankoraŭ ne atingis tiun aĝon, sed troviĝas tiel proksima ke li estis movita al alia posteno kaj perdis ĉiujn ŝancojn.
#000005
Sed antaŭ kelkaj tagoj aperis en hispanlingva komunikilo surpriza novaĵo: unu el la kandidatoj priparolataj scipovas dek unu lingvojn, inter kiuj Esperanton! Malcolm Ranjith, ĉefepiskopo de Kolombo (Srilanko) ja estas menciata en diversaj artikoloj (1, 2, 3, 4), eĉ se plejmultaj koncedas ke la ŝancoj por azia papo estas ankoraŭ malaltaj.
#000006
Sed ĉu li vere estas esperantisto? Estas dubinde ke ĝis nun ni nenion sciis pri tio, des pli venante el lando kun ne forta esperanta movado. Do, mi serĉis la informojn, kaj, jes ja, tiu aserto ja havas fonton: ĝi aperas en Vikipedio! Nu, por esti preciza, en la hispana Vikipedio, ĉar en neniu alia versio oni mencias tiun esperantistecon. Kaj evidentiĝas ke tiu informo estis enmetita de anonimulo, kiu nur modifis tiun parton de la artikolo.
#000007
Kia bedaŭro! Ni ne povas fidi eĉ Vikipedion. Kaj ni devos plu kontentiĝi je apenaŭ du frazoj jen en Pasko jen en Kristnasko el malproksima balkono. Kaj ruĝo, ne verdo, plu restos la koloro de kardinaloj.
#000008
Ĉu viaj esploroj ankoraŭ ne trafis fidindan manieron antaŭdiri la nomon, aŭ almenaŭ la landon, de la sekva papo? Mi plu memoras la ligitecon de piedpilko kaj Universalaj Kongresoj.
#000010
Ĉi tie en la mizera, protestanta nordo oni ne multe bruas pri elektado de nova episkopo por Romo. Sed tamen, nia ĉefa ĉiutaga gazeto hodiaŭ havis sur la ĉefartikola paĝo bildon kun iom fuma aludo, verŝajne rilata al Romo:
#000011
La ĉefministro de Finnlando tie sidas sur la tegmento de la domo, kie ĝuste nun la asocioj de dungantoj kaj dungitoj interparolas, ĉu entute eblas komenci seriozan intertraktadon pri salajroj kaj aliaj laborkondiĉoj.
#000012
Cetere, la informon pri Ranjith en la Hispana Vikipedio aldonis anonimulo en Ĉilio. Ĉu ne Ĉilio estas lando de seriozaj esperantistoj? Ni trankvile kaj plene, kiel ĉiam, fidu Vikipedion.
#000013
Hm, granda ideo, Harri. Mi nepre devas demandi al UEA. Imagu se ni vere havus saman influon, he he.
#000014
Interesa en la elekto de la nova papo estas la fakto ke li devenas de hispanlingvio el kie same devenas la plejmulto el la katolikaro en la mondo, pli ol portuggallingvio kie trovigxas Brazilo, lauxdire la plej granda lando laux nombro de katolikoj.
#000015
Cxu la lingva kriterio ankaux estis determina en la elekto, paralele al la italdevena familio de la papo kaj lia konservativemo?
#000016
Cxu ia pardonpeto al jezuitoj perfiditaj de la tiama papo kiu transdonis al la manoj de portugalaj kaj hispanaj sklavistoj la jezuitmisionaj gvaraniaj indianoj en dua duono de la XVIII-a jarcento kaj samtempe konsentis la forpelon de cxiuj jezuitoj el la latinamerika grundo?
#000017
Korektante: «la jezuitmisionajn gvaraniajn indianojn»
#000018